اوروپا ده ینگی تور کرونا ویروس (Covid-19) دن اینگ کوپ تاثیرلنگن ایتالیا ده, اولگن کیشی لرنینگ سانی 809 نفر گه کوتریلیب کیتدی.
باش وزیر جوزیپه کونته, کوری یره دلاسیرا روزنامه سی آرقه لی بیرگن پیامیده, کرونا ویروس سببلی خوفلی هفته لری نینگ باشله گن لیگی نی بیلدیررایکن, اوشبو بحران نینگ اینگ خوفلی نقطه سی نینگ نمایان بولمه گن لیگی نی معلوم قیلدی.
فرانسه ده کرونا ویروس سببلی اولگن کیشی لرنینگ سانی 127 نفر و واقعه سی سانی ایسه 5 مینگ 423 نفر گه کوتریلیب کیتدی.
ویروس سببلی اولگن کیشی لرنینگ سانی 13 و واقعه سانی ایسه تقریباً 5 مینگ بولگن آلمان ده, پایتخت برلین ده 50 دن آرتیق کیشی نینگ اشتراک ایتیشی کیره ک بولگن فعالیت لر ممنوع قیلیندی.
بایرن ایالتی ده کرونا ویروس سببلی "عاجل وضعیت" اعلان ایتیلدی.
آلمان ده, کرونا ویروس سببلی اوتکینچی بیر مدت بیلن مسجد لر ده جماعت بیلن نماز اوقیلمیدیگن لیگی بیلدیریلدی.
هالند ده کرونا ویروس سببلی مکتب لر 6 اپریل گه قدر رخصت قیلیندی.  اوشبو اولکه ده کرونا ویروس باعث اولگن کیشی لرنینگ سانی 20 نفر گه کوتریلیب کیترایکن, واقعه سانی نینگ ایسه بیر مینگ دن آرتیق ایکن لیگی بیلدیریلدی.
اون تورت کیشی نینگ جان بیرگن سویس ده ایسه واقعه سانی نینگ 2 مینگ دن آشگن لیگی معلوم قیلیندی.
امریکا قوشمه ایالتلری ده کرونا ویروس باعث اولگن کیشی لرنینگ سانی 65 نفر گه کوتریلیب کیترایکن, واقعه سانی ایسه 3 مینگ 500 دن عبارت.
گوا تمالا ده کرونا ویروس سببلی 85 یاشلی بیر کیشی حیاتی نی یوقاتدی.
ونزوئلا ده واقعه سانی 17 گه کوتریلیب کیترایکن, اوشبو یوقیملی کسللیککه قرشی کوره شیش اوچون پایتخت کاراکاس بیلن 6 ایالت قرنطین منطقه سی اعلان ایتیلدی.
ویروس گه مبتلا بولگن کیشی لر سانی 34 بولگن کلمبیا ده, کلمبیالیک لر و او ییرده یشش اجازتی بولگن کیشی لر دن باشقه لرنینگ خوددی شوو اولکه گه کیلیش لری ممنوع قیلیندی.
عالی بیلیم یورت لری داخل دولتی برچه مکتب لر رخصت قیلینگن.
ایککی کیشی نینگ اولگن و واقعه سانی 37 بولگن اکوادور ده سیاحت و تجارت فعالیت لری ایرته دن باشلب چیکله نه دی.
اون بیر کیشی نینگ اولگن بولیویا ده ایسه, 18 مارچ دن باشلب, اوروپا بیرلیگی بیلن انگلستان, آیرلند و ایران دن کیله دیگن کیشی لرنینگ اوشبو اولکه گه کیریشی ممنوع قیلینه دی.
بیش کیشی نینگ اولگن و کسللیککه یولیققن کیشی لر سانی نینگ 313 بولگن آسترالیا ده, 14کونلیک قرنطین قاعده سی گه مطابق حرکت ایتمه گن کیشی لر گه نقدی و قماق جزاسی بیریله دیگن لیگی بیلدیریلدی.
کرونا ویروس سببلی اسپانیا ده 292 نفر و انگلستان ده ایسه 35 کیشی حیاتی نی یوقاتدی.
چکیا بیلن پرو ده ایسه کرونا ویروس سببلی فوق العاده حالت اعلان ایتیلدی.
عینی دمده جهان بویلب مشهور موتر سکتوری شرکتی Fiat Chrysler Automobiles کرونا ویروس کرونا ویروس سببلی اوروپا ده 8 تولید مرکزی نینگ فعالیت لری نی 27 مارچ گه قدر معطل قیلیب قویه دیگن لیگی نی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
